Feb 15,2019
కిర్లోస్కర్‌ నుంచి అత్యాధునిక జెన్‌సెట్స్‌
హైదరాబాద్‌: విద్యు త్తు జనరేటర్ల ఉత్పత్తిలో దిగ్గజ సంస్థగా వెలుగొందుతున్న కిర్లోస్కర్‌ ఆయిల్‌ ఇంజిన్‌ (కేవోఈఎల్‌) సంస్థ గురువారం మార్కెట్లోకి సరికొత్త విద్యుత్తు ఉత్పత్తి సెట్లను మార్కెట్లోకి ఆవిష్కరించింది. నూతన సాంకేతిక ఆవిష్కరణల సమ్మిళితంగా రూపొందించిన ఈ కొత్త ఇంటలిజెంట్‌ డీజీ సెట్లకు సంస్థ 'ఐ గ్రీన్‌ సిరీస్‌'గా నామకరణం చేసింది. ఈ సందర్భంగా కేఓఈఎల్‌ ఛీఫ్‌ ఆపరేటింగ్‌ ఆఫీసర్‌ శ్రీ సంజీవ్‌ నిమ్కర్‌ మాట్లాడుతూ సరికొత్త ఉత్పాదనల్లో డీజీ సెట్‌ రిమోట్‌ మానిటరింగ్‌ వంటి ఇన్‌బిల్ట్‌ ఫీచర్లతో రూపొందించినట్టుగా తెలిపారు. ఏదైనా సమస్య తలెత్తితే వాటిని స్వయంగా నిర్ధారణ చేసుకోవడం, సమస్య ఎలక్ట్రానిక్‌ అంశాలకు సంబంధించినది అయితే కంట్రోల్‌ రూమ్‌కు చేరవేయడం ఈ డీజీ సెట్లలోని విశిష్టత అని ఆయన తెలిపారు. ఒకవేళ, ఏవైనా తీవ్ర అపాయం కలిగించే పరిస్థితులు ఏర్పడితే స్వీయరక్షణ వ్యవస్థను ఈ డీజీ సెట్‌ కలిగి ఉందని ఆయన వివరించారు. వీటిల్లో ఒకసారి గ్రిడ్‌ పవర్‌ ఆఫ్‌ అయితే డీజీ సెట్‌ ఆటోమెటికల్లీ స్విచ్‌ ఆన్‌ అవుతుంది మరియు గ్రిడ్‌ పవర్‌ ఆన్‌ అయితే డీజీ సెట్‌ ఆటోమెటికల్లీ స్విచ్‌ ఆఫ్‌ అవుతుందని ఆయన తెలిపారు. ఈ విశిష్టమైన ఫీచర్‌ను భారతదేశంలో అందిస్తున్న మొట్టమొదటి కంపెనీ కేఓఈఎల్‌. 5కేవీఏ సెట్ల నుంచి ఈ ఫీచర్‌ అందుబాటులో ఉందన్నారు.
మీ స్నేహితులకు రికమెండ్ చెయ్యండి